กฟผ.เขื่อนสิรินธร มอบพันธุ์ปลาตะเพียนเลี้ยงในบ่อดิน ให้กับชุมชนสร้างอาหาร สร้างรายได้
นายธานน จีนปาน วิศวกรระดับ 9 กองเดินเครื่องโรงไฟฟ้าลำตะคองชลภาวัฒนา พร้อมด้วยนายสท้าน เอติรัตนะ หัวหน้าแผนกบำรุงรักษาโยธา นายนที ศรีสมรรถการ หัวหน้างานประชาสัมพันธ์ฯ เขื่อนสิรินธร และผู้ปฏิบัติงานเขื่อนสิรินธร ร่วมมอบพันธุ์ปลาตะเพียน  จำนวน 50,000 ตัว ให้กับกลุ่มเกษตรกรบ้านสุขสำราญ ตำบลนิคมสร้างตนเองลำโดมน้อย อำเภอสิรินธร  ที่ศูนย์เพาะพันธุ์สัตว์น้ำเขื่อนสิรินธร โดยมีนายอภัย เรือนเจริญ นางอรุณรัตน์ จำปาเทพ (หมอลำทำเกษตร) และสมาชิกกลุ่มฯ ร่วมรับมอบสำหรับพันธุ์ปลาตะเพียนดังกล่าว เป็นผลผลิตการเพาะพันธุ์ของศูนย์เพาะพันธุ์สัตว์น้ำเขื่อนสิรินธร ให้กับหมู่บ้าน/ชุมชน ในพื้นที่เขื่อนสิรินธร เพื่อนำไปปล่อยลงแหล่งน้ำสาธารณะและส่งเสริมเกษตรกรเลี้ยงปลาในบ่อดิน ในการขยายพันธุ์เพิ่มปริมาณ สร้างอาหารสำหรับการบริโภคในครัวเรือนและสร้างรายได้ให้กับชุมชนในพื้นที่เขื่อนสิรินธรและเขื่อนปากมูล